<p><strong>Bevezet&eacute;s</strong></p>

<p>A Crohn betegs&eacute;g diagnosztikus buktat&oacute;ival a napi rutin sor&aacute;n gyakran szembes&uuml;l&uuml;nk. A klinikai &eacute;s endoszk&oacute;pos k&eacute;p, labor-, k&eacute;palkot&oacute; &eacute;s sz&ouml;vettani vizsg&aacute;latok eredm&eacute;nyei sz&aacute;mos esetben m&aacute;s k&oacute;rk&eacute;pekkel is &aacute;tfed&eacute;st mutatnak, ez&eacute;rt egy&eacute;rtelmű felismer&eacute;se &eacute;s elk&uuml;l&ouml;n&iacute;t&eacute;se m&eacute;g a tapasztalt gasztroenterol&oacute;gusok sz&aacute;m&aacute;ra is neh&eacute;zs&eacute;gekbe &uuml;tk&ouml;zhet. Az idősebb korban kialakul&oacute;, nem t&iacute;pusos klinikai t&uuml;netekkel jelentkező esetek tov&aacute;bbi diagnosztika probl&eacute;m&aacute;t jelentenek. Az IBD-s betegpopul&aacute;ci&oacute; kb. 25-35%-a tekinthető időskor&uacute;nak (&gt; 60 &eacute;v) &eacute;s t&aacute;rsadalmunk &ouml;reged&eacute;s&eacute;vel ar&aacute;nyuk egyre nő. Az időskor&uacute; IBD betegek kb. 15%-a relat&iacute;v k&eacute;sői &eacute;letkorban ker&uuml;l felismer&eacute;se, k&ouml;z&uuml;l&uuml;k az időskori Crohn betegs&eacute;g &eacute;ves incidenci&aacute;ja Eur&oacute;p&aacute;ban 1-10/100.000 lakosra tehető. Az ischaemias colitis &eacute;ves incidenci&aacute;ja 15-18 eset/100.000 lakos. A bemutatott &eacute;rdekes eset&uuml;nk kapcs&aacute;n egy klinikailag relev&aacute;ns differenci&aacute;l diagnosztikai probl&eacute;m&aacute;ra szeretn&eacute;nk r&aacute;ir&aacute;ny&iacute;tani a figyelmet.</p>

<p><strong>Esetismertet&eacute;s</strong></p>

<p>Az 58 &eacute;ves f&eacute;rfibeteg&uuml;nk anamn&eacute;zis&eacute;ből kr&oacute;nikus nicotinismus, hypertonia, ISZB &eacute;s generaliz&aacute;lt arteriosclerosis miatt t&ouml;bb alkalommal v&eacute;gzett als&oacute; v&eacute;gtagi &eacute;rműt&eacute;tek emelendők ki. Hasi f&aacute;jdalom &eacute;s fogy&aacute;s miatt 2019 &aacute;prilis&aacute;ban indult kivizsg&aacute;l&aacute;sa a ter&uuml;letileg illet&eacute;kes szakrendel&eacute;sen. A flexura hepaticaig elv&eacute;gzett endoszk&oacute;pia &eacute;s a kieg&eacute;sz&iacute;tő hasi- &eacute;s kismedencei CT vizsg&aacute;lat a beteg panaszaira nem adott magyar&aacute;zatot.</p>

<p>&Eacute;rseb&eacute;szeti javaslatra 2019 augusztus&aacute;ban pelveo-femoralis CT angiographia t&ouml;rt&eacute;nt, amelyen az arteria mesenterica superior (AMS) s&uacute;lyos fok&uacute; atherosclerosisa mutatkozott. Ezt k&ouml;vetően ker&uuml;lt oszt&aacute;lyunkra fogy&aacute;s, gyenges&eacute;g, hasi diszkomfort kivizsg&aacute;l&aacute;sa &eacute;s kezel&eacute;se c&eacute;lj&aacute;b&oacute;l. Az anamnesis, klinikum &eacute;s a megelőzőleg elv&eacute;gzett vizsg&aacute;latok alapj&aacute;n panaszait vascularis eredetűnek tartottuk. &Eacute;rseb&eacute;szeti konz&iacute;lium reconstructios &eacute;rműt&eacute;tre nem l&aacute;tott lehetős&eacute;get, ez&eacute;rt intervenci&oacute;s radiol&oacute;giai megold&aacute;sra ker&uuml;lt sor. A beavatkoz&aacute;s sor&aacute;n az AMS elz&aacute;r&oacute;d&aacute;s&aacute;t nem siker&uuml;lt recanalisalni, de a truncus coeliacus (TC) &eacute;s arteria mesenterica inferior (AMI) szűk&uuml;let&eacute;t stent v&eacute;delemben sikeresen t&aacute;g&iacute;tott&aacute;k, eredm&eacute;nyek&eacute;nt az AMI ell&aacute;t&aacute;si ter&uuml;let&eacute;nek visszatelőd&eacute;se j&oacute;l l&aacute;that&oacute;an javult. A radiol&oacute;giai intervenci&oacute; &eacute;s az alkalmazott adjuv&aacute;ns vasoakt&iacute;v &eacute;s TAG kezel&eacute;s ellen&eacute;re a beteg hasi panaszai persist&aacute;ltak, ez&eacute;rt ileocolonoscopi&aacute;t v&eacute;gezt&uuml;nk. Az endoscopos k&eacute;p a terminalis ileumot &eacute;s a colon ascendenst &eacute;rintő Crohn betegs&eacute;g gyan&uacute;j&aacute;t vetette fel, melyet a sz&ouml;vettani vizsg&aacute;lat is al&aacute;t&aacute;masztott. Ennek megfelelően kezel&eacute;s&eacute;t corticosteroid &eacute;s immunmodul&aacute;ns ad&aacute;s&aacute;val eg&eacute;sz&iacute;tett&uuml;k ki, ami klinikai javul&aacute;st eredm&eacute;nyezett.</p>

<p>2019. november&eacute;ben prof&uacute;z diarrhoae, fokoz&oacute;d&oacute; fogy&aacute;s &eacute;s hasi f&aacute;jdalom miatt ism&eacute;t oszt&aacute;lyunkra utalt&aacute;k. Kontrasztanyagos hasi CT vizsg&aacute;lat &eacute;s szelekt&iacute;v angiographia alapj&aacute;n a kor&aacute;bban implantalt TC stent restenosisa igazol&oacute;dott, melyet ballonos angioplasticaval eredm&eacute;nyesen t&aacute;g&iacute;tottak. Emellett siker&uuml;lt az AMS meszes occlusiojat előt&aacute;g&iacute;t&aacute;st k&ouml;vetően stent implantatioval &aacute;tj&aacute;rhat&oacute;v&aacute; tenni. A beteg panaszai ezt k&ouml;vetően l&aacute;tv&aacute;nyosan javultak, emiatt megk&eacute;rdőjelezt&uuml;k a Crohn betegs&eacute;g diagn&oacute;zis&aacute;t. A kor&aacute;bbi sz&ouml;vettani mint&aacute;k revidi&aacute;l&aacute;s&aacute;t k&eacute;rt&uuml;k, a hisztopathol&oacute;gus expert v&eacute;lem&eacute;nye azonban megerős&iacute;tette a Crohn betegs&eacute;g fenn&aacute;ll&aacute;s&aacute;t, ez&eacute;rt az occlusiv &eacute;rbetegs&eacute;g miatt bevezetett kezel&eacute;s mellett a kor&aacute;bban elind&iacute;tott immunmodul&aacute;ns kezel&eacute;st folytattuk. A beteg az&oacute;ta tests&uacute;ly&aacute;t visszanyerte, tart&oacute;san t&uuml;net &eacute;s panaszmentes.</p>

<p><strong>K&ouml;vetkeztet&eacute;s</strong></p>

<p>Az ischaemias colitis a Crohn betegs&eacute;ghez hasonl&oacute;an leggyakrabban hasi colica, diarrhoae &eacute;s fogy&aacute;s t&uuml;neteivel j&aacute;r egy&uuml;tt. A k&eacute;t elt&eacute;rő etiol&oacute;gi&aacute;j&uacute; betegs&eacute;g endoszk&oacute;pos k&eacute;pe ismerten differenci&aacute;ldiagnosztikai neh&eacute;zs&eacute;get okozhat. Eset&uuml;nkben a colonoscopia sor&aacute;n &eacute;szlelt elv&aacute;ltoz&aacute;sok lokaliz&aacute;ci&oacute;ja elm&eacute;letileg megfelelt az occlusiv &eacute;rbetegs&eacute;g &aacute;ltal ell&aacute;tott ter&uuml;letnek, &iacute;gy szakmailag jogosan mer&uuml;lt fel a k&eacute;t betegs&eacute;g elk&uuml;l&ouml;n&iacute;t&eacute;s&eacute;nek a sz&uuml;ks&eacute;gess&eacute;ge. A k&eacute;t entit&aacute;s szimult&aacute;n előfordul&aacute;sa ritka differenci&aacute;ldiagnosztikai kih&iacute;v&aacute;st jelent, amelyben a gasztroenterol&oacute;giai, hisztol&oacute;giai &eacute;s radiol&oacute;giai m&oacute;dszerek egy&uuml;ttes &eacute;rt&eacute;kel&eacute;s&eacute;re kell t&aacute;maszkodnunk.&nbsp; A beteg k&oacute;rlefoly&aacute;s&aacute;nak hosszabbt&aacute;v&uacute; nyomonk&ouml;vet&eacute;se tov&aacute;bbi meglepet&eacute;seket tartogathat.</p>

<p>&nbsp;</p>